SL Uradni list Evropske unije C 44/8

Objava vloge na podlagi člena 6(2) Uredbe Sveta (ES) št. 510/2006 o zaščiti geografskih označb in označb porekla za kmetijske proizvode in živila

2010/C 44/05

Ta objava daje pravico do ugovora zoper vlogo na podlagi člena 7 Uredbe Sveta (ES) št. 510/2006 (1). Izjavo o ugovoru mora Komisija prejeti v šestih mesecih po dnevu te objave.

POVZETEK

UREDBA SVETA (ES) št. 510/2006

„SZEGEDI FŰSZERPAPRIKA-ŐRLEMÉNY“ ALI „SZEGEDI PAPRIKA“

ES št.: HU-PDO-0005-0395-21.10.2004

ZOP ( X ) ZGO ( )

Ta povzetek zajema glavne elemente specifikacije proizvoda za informativne namene.

1. Pristojna služba v državi članici:

Naziv: FVM – Élelmiszerlánc-elemzési Főosztály Naslov: Budapest Kossuth Lajos tér 11. 1055 MAGYARORSZÁG/HUNGARY Tel. +36 13014419 Faks +36 13014808 E-naslov: zobore@fvm.hu

2. Vlagatelj:

Naziv: Szegedi Fűszerpaprika Konzorcium Naslov: Szeged-Szőreg Szerb u. 173. 6771 MAGYARORSZÁG/HUNGARY Tel. +36 62558390 Faks +36 62405120 E-naslov: szokol@rubinpaprika.hu Sestava: proizvajalci/predelovalci ( X ) drugo ( )

3. Vrsta proizvoda:

Skupina 1.8 – Začimbe

4. Specifikacija:

(povzetek zahtev v skladu s členom 4(2) Uredbe (ES) št. 510/2006)

4.1 Ime:

„Szegedi fűszerpaprika-őrlemény“ ali „Szegedi paprika“

4.2 Opis:

„Szegedi fűszerpaprika-őrlemény“ ali „Szegedi paprika“ je mleta paprika, proizvedena z mletjem plodov paprike (Capsicum annuum L. var. Longum DC.), ki se goji iz državno priznanih sort semen.

Za „Szegedi fűszerpaprika-őrlemény“ ali „Szegedi paprika“ se kot surovine lahko uporabljajo samo naslednje sorte: Bíbor, Bolero, Délibáb, Fesztivál, Folklor, Kárminvörös, Mihályteleki, Napfény, Remény, Rubinvörös, Sláger, Szegedi F-03 (pekoča), Szegedi 57-13 (nepekoča), Szegedi 178 (pekoča), Szegedi 179 (pekoča), Szegedi 20, Szegedi 80, Viktória, Zuhatag.

Organoleptične lastnosti:

Organoleptične lastnosti „Szegedi fűszerpaprika-őrlemény“ ali „Szegedi paprika“ so naslednje:

— fizikalne lastnosti: enotna, homogena, z ustrezno finostjo mletja, to je niti grobo niti neenakomerno mleta,

— barva: od živo ognjeno rdeče do svetlejše rdeče,

— vonj: močan, pikanten in spominja na pečeno zelenjavo,

— okus: značilno sladek, spominja na zrelo in pečeno muškatno bučo in svežo vrtno zelenjavo, dolgotrajen, prijetno pikanten in ne oster, to je vsebnost kapsaicina ne presega 100 mg/kg.

Poleg zgoraj navedenega pri pekočih sortah prevladuje pekoči okus. Kako pekoča je paprika, je odvisno od vsebnosti kapsaicina. Če je ta od 100 do 200 mg/kg, bo mleta paprika zmerno pekoča; če presega 200 mg/kg, bo pekoča.

Fizikalne in kemijske lastnosti:

—

—

Skupna vsebnost pigmentov ob pakiranju na suho snov, minimalno, g/kg (2) ali vrednost barve ASTA ob pakiranju, minimalno (2) 3,9 120 Dopustno zmanjšanje skupne vsebnosti pigmentov na mesec, minimalno, vrednost barve ASTA (3) 5 Najvišja vsebnost vlage, % (m/m) 11,0 Vsebnost peska v suhi snovi, največ, % (m/m) 0,5

—

4.3 Geografsko območje:

Kot surovina za „Szegedi fűszerpaprika-őrlemény“ ali „Szegedi paprika“ z zaščiteno označbo porekla se lahko uporabi surova paprika, pridelana znotraj upravne meje naslednjih krajev v regiji gojenja paprike Szeged: Algyő, Ambrózfalva, Apátfalva, Árpádhalom, Ásotthalom, Baks, Balástya, Bordány, Csanádpalota, Csanytelek, Csengele, Csikóspuszta, Csongrád, Derekegyháza, Deszk, Dóc, Domaszék, Eperjes, Fábiánsebestyén, Felgyő, Ferencszállás, Forráskút, Földeák, Hódmezővásárhely, Királyhegyes, Kistelek, Kiszombor, Klárafalva, Kövegy, Kútvölgy, Kübekháza, Magyarcsanád, Makó, Maroslele, Mártély, Mindszent, Mórahalom, Nagyér, Nagylak, Nagymágocs, Óföldeák, Ópusztaszer, Öttömös, Pitvaros, Pusztaszer, Rákos, Röszke, Rúzsa, Sándorfalva, Szatymaz, Szeged, Szegvár, Székkutas, Szentes, Tiszasziget, Tompahát Tömörkény, Újszentiván, Üllés, Zákányszék, Zsombó; Battonya, Békéssámson, Csanádalberti, Csanádapáca, Csorvás, Dombegyház, Gábortelep, Gádoros, Gerendás, Kardoskút, Kaszaper, Kisdombegyház, Kunágota, Magyarbánhegyes, Magyardombegyház, Magyartés, Medgyesbodzás, Medgyesegyháza, Mezőhegyes, Mezőkovácsháza, Nagybánhegyes, Nagyszénás, Orosháza, Pusztaföldvár Tótkomlós, Végegyháza; Csólyospálos.

Proizvodnja in pakiranje se morata izvajati na istem geografskem območju.

4.4 Dokazilo o poreklu:

Sledljivost proizvoda je zagotovljena z dokumenti, ki se sestavijo ob registraciji proizvajalcev in predelovalcev, med proizvodnjo in predelavo, z roki uporabnosti, navedenimi na embalaži, številkami LOT in oštevilčenimi oznakami, ki jih izda konzorcij.

Skladnost s pravili spremljajo regionalni uradi Uprave za kmetijstvo.

4.5 Metoda pridobivanja:

V prvi fazi proizvodnje se pripravi proizvodno območje. Nato se odvisno od izbrane metode proizvodnje posejejo semena ali posadijo sadike. Če se uporabijo sadike, se vzgojijo med koncem februarja in začetkom aprila. Posadijo se maja bodisi ročno bodisi z mehanskimi stroji za sajenje. Če se uporabljajo semena, se posejejo zgodaj aprila.

Proizvodni postopek vključuje naslednje postopke nege rastlin, ki prispevajo k optimalnemu razvoju paprike: zalivanje, gnojenje in zaščito rastlin.

Paprika se pobira v več obdobjih, odvisno od zrelosti plodov.

V idealnih razmerah se pobrani plodi dva tedna skladiščijo za pozorevanje (v dobro prezračenih prostorih) v skladu z metodami, ki jih določajo tehnične zmožnosti proizvajalcev.

Nato se naknadno zorjeni plodovi pripravijo za sušenje. Plodovi se izberejo, operejo in narežejo. Ti postopki ključno vplivajo na kakovost končnega proizvoda.

Paprika se lahko suši v majhnih vrečah, obešenih pod napuščem, v sušilnicah ali na tekočih trakovih za sušenje. Ob koncu sušenja bo vsebnost vode v plodovih paprike padla s približno 80 % pod 10 %.

Posušena paprika se najprej naseklja in nato zmelje, tako da gre skozi tesno nastavljen par mlinskih kamnov. Pomen mletja z mlinskimi kamni je v dejstvu, da se paprika pri prehodu skozi mlinska kamna segreje. S segretjem in mletjem se sprostijo olje v semenih in pigmenti, topni v maščobah, v koži, ki nato prekrijejo zrnca rastline, s čimer mleta paprika dobi enakomerno barvo.

Zadnja faza mletja z mlinskimi kamni je postopek kondicioniranja, pri katerem se vsebnost vlage v mleti papriki z intenzivnim mešanjem in dodatkom pitne vode poveča za 1,5–3 %. Kondicioniranje ima pomembno vlogo pri razvoju vidnih lastnosti mlete paprike, saj je postopek optimalen za zagotavljanje – z vsebnostjo vode od 8 % do 11 % –, da bioaktivne sestavine mlete paprike ščitijo naravne pigmente.

Ob koncu postopka mletja se paprika preseje skozi sito z mrežo z odprtinami premera ≤ 0,5 mm in zapakira z uporabo metod in materialov, ki so v skladu s predpisi o varnosti živil.

Zgoraj opisano pozorevanje, mletje in kondicioniranje bistveno določajo kakovost proizvoda, ki se lahko zagotovi samo s takojšnjim pakiranjem, da se preprečijo spremembe v vsebnosti vode, določene v postopku kondicioniranja. Zapletenost teh postopkov zahteva strokovno znanje, ki je na voljo samo na navedenem geografskem območju. Zato je treba v prizadevanju, da se zagotovi ne samo poreklo, ampak tudi kakovost proizvoda, vsako fazo v proizvodnji „Szegedi fűszerpaprika-őrlemény“ ali „Szegedi paprika“ – to je gojenje in predelavo surovine ter pakiranje – opraviti na geografskem območju, določenem v točki 4.3.

4.6 Povezava:

Prvi pisni viri o povezavi med papriko in mestom Szeged izvirajo iz leta 1748. Paprika je bila sprva okrasna rastlina in zdravilno zelišče in je šele pozneje postala glavna začimba v madžarski kuhinji. Medtem ko je bila proizvodnja do sredine 19. stoletja omejena na zadovoljevanje potreb gospodinjstev, je konec stoletja predelava paprike dosegla industrijske razsežnosti in trgovina se je močno povečala. Proizvodnja paprike se je v tej regiji začela v spodnjem Szegedu; prebivalci tega dela mesta so papriko pridelovali na črnih peščenih tleh poplavne ravnice reke Tise. Od preloma stoletja pa do 30. let prejšnjega stoletja se je območje nasadov paprike povečalo z 2 000 na 5 000 madžarskih akrov. Po 1. svetovni vojni je „Szegedi paprika“ – ki je bila do takrat na voljo samo v lekarnah – nadaljevala pot iz Avstrije in zaslovela v Nemčiji, kmalu pa se je začel izvoz v ZDA. Leta 1934 je bilo območje Szegeda razglašeno za omejeno območje in mleta paprika, proizvedena zunaj tega območja, se ni smela prodajati kot „Szegedi paprika“. Do tedaj je večina družin iz Szegeda, ki so proizvajale papriko, papriko gojilo že tri ali štiri generacije, in na območju je bilo od deset do dvajset mlinov.

Mleta paprika se proizvaja iz sort paprike s podolgovatim, povešenim plodom, ki se gojijo na območju Szegeda. Zaradi stoletja starih tradicij gojenja rastline so se sorte, ki so ohranile te genetske lastnosti, izjemno dobro prilagodile tlom in podnebju regije. Mleti proizvod – po pozorevanju, selekciji, spiranju in pazljivem sušenju surovih plodov paprike – se je proizvajal z mletjem z mlinskimi kamni, ki so zagotavljali najboljšo kakovost. Po mletju so papriko čez noč razporedili v hladni shrambi, s čimer so omogočili, da je absorbirala pravo količino vode iz vsebnosti vlage v zraku. Postopek kondicioniranja s sodobno tehnologijo temelji na tej fazi tradicionalne kmečke predelave paprike.

Izjemne lastnosti proizvoda izvirajo ne samo iz stotin let negovanja, strokovnega znanja in tradicionalnih tehnik predelave, opisanih zgoraj, ampak tudi iz kmetijskih in podnebnih razmer v regiji. Aluvialna in močvirnata tla, ki so dobro odcedna in imajo visok delež humusa, so nastala na holocenskih rečnih območjih v regiji Szeged, na naravnih poplavnih ravnicah rek Körös, Maros in Tisa. Reka Tisa je na območje prinesla naplavine puhlice in blata, reka Maros pesek in reka Körös fin pesek. Gojenje opisanih sort paprike so omogočila tla, ki se hitro segrejejo, ne pokajo in so brez soli, z dobrim odvajanjem zraka in vode, ki so se razvila na edinstvenih naplavinah teh rek.

Število sončnih ur v regiji Szeged je približno 2 000 na leto, zaradi česar je to ena do najtoplejših regij na Madžarskem. Paprika tu ne bo nikoli zorela enako kot v južnih državah, ki pridelujejo papriko (ki imajo za primerjavo 3 000 ur sonca na leto). Zato plodovi „Szegedi paprika“ ob spravilu vsebujejo ostanek sladkorja. Značilno sladek okus mlete paprike izhaja iz kondenzacijske reakcije med delom tega sladkorja in vsebnostjo beljakovin v plodu, karamelizacije sladkorja, ki jo povzroči postopek sušenja in mletja, in olja v semenih.

Temperatura za papriko v sezoni gojenja mora biti vsaj 3 000 °C. Povprečna najvišja temperatura v regiji Szeged je približno 3 400 °C, kar zagotavlja, da paprika, ki se goji v tej regiji, dozori do sijoče rdeče barve. Obenem značilna barva mlete paprike izhaja iz pozorevanja, ki nastopi pred sušenjem po tradicionalnem postopku proizvodnje paprike. Ta postopek je povezan tudi s podnebnimi lastnostmi regije, ker se bodo ob koncu razmeroma kratkega obdobja gojenja samo pri delu pridelka razvile lastnosti, genetsko zapisane v teh sortah. Pozorevanje paprike poudari še druge značilnosti, ki prispevajo k dobri kakovosti. Pri pozorevanju naravna izsušitev (izguba vode) povzroči upad ravni sladkorja, vendar nikoli v obsegu, ki bi spremenil značilen okus proizvoda. Obenem se skupna vsebnost pigmentov poveča za od 30 % do 50 %, skupaj s količino rdečih pigmentov. Vsebnost pigmentov pri naknadno zorjeni mleti papriki je višja in stabilnejša kot vsebnost pri papriki, ki se takoj posuši in zmelje.

Madžarski patentni urad je označbo porekla registriral 27. novembra 1998 (registracijska št.: 3), mednarodni urad Svetovne organizacije za intelektualno lastnino pa ga je v skladu z Lizbonsko pogodbo 6. maja 1969 vpisal v mednarodni register označb porekla (registracijska št.: 502).

4.7 Nadzorni organ:

Naziv: Mezőgazdasági Szakigazgatási Hivatal Központ, Élelmiszer- és Takarmánybiztonsági Igazgatóság Naslov: Budapest Mester u. 81. 1095 MAGYARORSZÁG/HUNGARY Tel. +36 4563010 Faks — E–naslov: oevi@oai.hu

4.8 Označevanje:

Poleg zahtev, določenih v zakonodaji, morata biti na embalaži proizvoda navedena zaščitena označba porekla „Szegedi fűszerpaprika-őrlemény“ ali „Szegedi paprika“ ali njena okrajšava in (po vpisu v register Skupnosti) logotip Skupnosti.

Člani konzorcija morajo na vsako enoto dodati oštevilčeno oznako, ki jo izda konzorcij. Izdajatelj mora voditi evidenco oštevilčenih oznak.

(1) UL L 93, 31.3.2006, str. 12.

(2) Vsebnost pigmentov je lahko višja glede na potrebe kupca. Dejansko vsebnost pigmentov serije je treba navesti na potrdilu o kakovosti, ki spremlja pošiljko.

(3) Za mleto papriko se lahko določi rok uporabnosti (uporabno najmanj do) največ 12 mesecev.